[{"text_idx": "#000001", "text": "Sut rydym yn cefnogi pobl ifanc"}, {"text_idx": "#000003", "text": "Gallwch chi ein cefnogi ni fel"}, {"text_idx": "#000004", "text": "Gofalu am blantGofal seibiant byrRheoli symptomauCymorth therapiGofal diwedd oes\nCefnogaeth i deuluoedd Cefnogaeth ymarferol ac eiriolaethSiarad a\u0302 rhywunCymorth profedigaethSut rydym yn cefnogi pobl ifanc\nGwybodaeth i weithwyr proffesiynolSiarad a\u0302 niGwneud atgyfeiriad\nGallwch chi helpu trwy Rhoddi HeddiwCymryd rhan mewn digwyddiadCodi arianGadael Rhodd Yn Eich Ewyllys\nSiopa gyda niGwirfoddoli i Dy\u0302 HafanChwarae y loteri\nGallwch chi ein cefnogi ni felFel unigolynPerson Ifanc Neu YsgolFel busnesGrw\u0302p Neu GymdeithasYmddiriedolaethau a sefydliadauRhoddwr Mawr"}, {"text_idx": "#000005", "text": "Gofal seibiant byrRheoli symptomauCymorth therapiGofal diwedd oes"}, {"text_idx": "#000006", "text": "Cefnogaeth ymarferol ac eiriolaethSiarad a\u0302 rhywunCymorth profedigaethSut rydym yn cefnogi pobl ifanc"}, {"text_idx": "#000007", "text": "Gwybodaeth i weithwyr proffesiynolSiarad a\u0302 niGwneud atgyfeiriad"}, {"text_idx": "#000011", "text": "Rydym yn deall yn llwyr y gallai fod angen seibiant arnoch weithiau o effaith corfforol ac emosiynol gofalu am eich plentyn."}, {"text_idx": "#000012", "text": "Yn ein hosbis glyd a chroesawgar, gallwch adael eich plentyn yn ein dwylo arbenigol am ychydig ddyddiau, neu gallwch chi a\u2019ch teulu aros yn yr hosbis hefyd."}, {"text_idx": "#000013", "text": "Sut gallwn ni eich cefnogi chi"}, {"text_idx": "#000014", "text": "Efallai y byddwch yn trefnu gofal seibiant byr yn ein hosbis o flaen llaw, neu efallai y byddwch ei angen ar frys oherwydd argyfwng. Beth bynnag yw eich amgylchiadau, byddwn yn ceisio eich cefnogi a sicrhau bod anghenion eich plentyn a rhai eich teulu cyfan yn cael eu diwallu."}, {"text_idx": "#000015", "text": "Trwy gydol ei arhosiad gyda ni, bydd eich plentyn yn cael gofal nyrs neu weithiwr cymorth gofal iechyd penodol, yn dibynnu ar ei anghenion unigol. Bydd hefyd yn cael gofal a chymorth arbenigol gan ein gweithwyr proffesiynol eraill yn ystod ei seibiant byr."}, {"text_idx": "#000016", "text": "Mae gennym ddeg o ystafelloedd gwely preifat i blant. Mae\u2019r rhain yn fannau cyfforddus, ymlaciol sy\u2019n cynnwys rheolyddion tymheredd unigol ac yn cynnig digon o le ar gyfer eitemau ac offer arbennig o gartref."}, {"text_idx": "#000017", "text": "Mae ein hystafelloedd teulu wedi\u2019u lleoli ger ein hystafelloedd gwely i blant. Rydym wedi cynllunio pob ystafell yn ofalus gyda gorffwys ac ymlacio mewn golwg. I lawer o deuluoedd, mae ein llety yn lleoliad gwych ar gyfer cael diwrnodau allan a mwynhau amser o ansawdd gyda\u2019i gilydd."}, {"text_idx": "#000018", "text": "Yn ystod ei seibiant byr gyda ni, mae amrywiaeth o therapi\u0308au ar gael, gan gynnwys hydrotherapi, therapi\u0308au cyflenwol a therapi cerdd. Byddwn hefyd yn trefnu llawer o amser chwarae a gweithgareddau i gymryd rhan ynddyn nhw a chael llawer o hwyl."}, {"text_idx": "#000019", "text": "Yn ein hosbis, gallwch chi a\u2019ch teulu ymlacio yn ein gerddi neu gymryd rhan mewn gweithgareddau sy\u2019n cynnwys eich plentyn. Mae gennym hefyd ardal bwrpasol ar gyfer pobl ifanc, sy\u2019n cynnwys parth gemau ac ystafell sinema. Ac, wrth gwrs, gallech fynd ymhellach ac archwilio\u2019r ardal leol, sy\u2019n cynnwys traethau hardd, parciau thema, amgueddfeydd ac orielau, a llawer mwy."}, {"text_idx": "#000020", "text": "Fydden ni ddim yn gwybod beth i\u2019w wneud heb y seibiant a\u2019r gofal yna, oherwydd rydym ni\u2019n dibynnu arno gymaint. Byddai\u2019n achosi llawer mwy o straen ar ein teulu ac iechyd meddwl pawb yn y teulu: fi, fy mrodyr a chwiorydd a fy rhieni."}, {"text_idx": "#000021", "text": "Os hoffech siarad a\u0302 rhywun ynghylch sut yr ydych chi\u2019n teimlo, gan gynnwys unrhyw ofnau a phryderon y gallech fod yn eu profi, gallwn helpu."}, {"text_idx": "#000022", "text": "Mae gennym ymarferwyr cymorth i deuluoedd sydd wedi\u2019u hyfforddi hyd at safon uchel ac sydd a\u0302 llawer o brofiad o wrando ar rieni plant sydd a\u0302 salwch sy\u2019n byrhau bywyd."}, {"text_idx": "#000023", "text": "Ffoniwch 02920 532200 neu anfonwch neges e-bost i i drefnu sgwrs ag ymarferydd cymorth i deuluoedd heddiw."}, {"text_idx": "#000024", "text": "Rydym yn cynnig cymorth therapi arbenigol y gellir ei deilwra i anghenion eich plentyn a\u2019ch teulu, fel bod pawb yn teimlo eu bod yn cymryd rhan."}, {"text_idx": "#000025", "text": "Mae ein gweithwyr gofal proffesiynol hynod brofiadol yn dilyn canllawiau clinigol arfer gorau i reoli poen a symptomau eraill."}]